 Tan kale waxaa jira cudur labaad waa JAHLIGA ummadda badankeed ka haya dhinaca Caqiidadooda Diinta iyo Cilmiga Maadiga ah, oo aanay lahayn marjac aqooneed, ma suurtageli kartaa waxkasta ka hor in ummadda loo qorsheeyo in ay hesho aqoon Diimeed oo huwan CAQIIDO SAX AH ah iyo abuuris boqollaal Macaahid, kulliyado iyo Jaamacaood oo ummadu wax ka baran karto qiimo kasta ha inoo ku kacdee, inkastoo dadaal badan ay rag badani wadaan haddana waxaa loo baahan yahay in kuwaas la dhiirigeliyo kuwa kalena la abuuro, dhibaatada ugu weyn ee aqoon laaanta naga haysataa waxay tahay Ummadda oo aan lahayn aqoon ay ku kala saaraan SAXA iyo KHALADKA oo marar badan laga yaabo in ay KHALADKA DOORTAAN, waa nasiib darro ina wada haysata in aad timir iyo Dab kala garan weyne ama SAMAAN inta aan ka weecanno aan XUMAAN raacno. 